hotchpotch/miracl-hf-unified huggingface dataset:
জনপ্রশাসনে স্বাধীনতা পুরস্কার
জনপ্রশাসনে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের জনপ্রশাসন ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রীপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০১৭ সালে প্রথমবারের মতো প্রফেসর মোহাম্মদ আসাদুজ্জামানকে “জনপ্রশাসনে স্বাধীনতা পুরস্কার” প্রদান করা হয়।
মালা বদল
মালা বদল ঐতিহ্যবাহী বাঙালি বিবাহ অনুষ্ঠানের অংশ যা নববধূ এবং বরের মধ্যে ফুলের মালা বিনিময় করে এবং নববধূ এবং বর বা বিবাহ পাত্র একে অপরের উপর নজর রেখে প্রথমবারের মত চিহ্নিত হয়। এটি একটি ঐতিহ্য যা অতীতের দিকে অগ্রসর হয়, যেহেতু একে অপরকে দেখতে না আসা পর্যন্ত এই দিনগুলি কমই অনুশীলন করা হয়। তবুও, মালা বদল বিবাহের সময় প্রথমবার চিহ্নিত করে যে নববধূ এবং বর একে অপরকে দেখার অনুমতি দেয়।
ঐতিহ্যবাহী বাঙালি বিয়ের মধ্যে, বর মেয়েকে বিয়ে করতে আসে, টোপর এবং একটি বাঙালি-শৈলীতে ধুতি এবং কুর্তা পরিধান করে সাধারণত পরিবারের অন্যান্য সদস্যদের সঙ্গে। কন্যা ও বর বিয়ের বেদীতে ("ছাদনাতলা ") কনে বসা থাকে, তবে উপহার হিসাবে তিনি তাকে নতুন জামাকাপড় দেওয়া হয়।
শুভ্র সময় এগিয়ে আসার সাথে সাথে নববধূ পরিবারের ৪-৫জন পুরুষ তার নিখুঁত পিড়ি ("পীডি ") নিয়ে বসে থাকে, বরকে কেন্দ্র করে সাত বার কনেকে পিরিতে বসিয়ে ঘোরান হয়, যাতে নববধূ এবং বর সারাজীবন "নিরাপদে বেঁধে রাখা হয় পরস্পরের সাথে"। অবশেষে, নববধূ এবং বরকে মুখোমুখি হতে হয়, এবং কন্যার মুখের সামনে থেকে পান পাতা সরিয়ে ফেলার সময় দুইজনে দুজনের মুখমুখি হয়। একে "শুভ দৃষ্টি" বলা হয়। শঙ্খ ধ্বনি এবং "উলুধ্বনি" দিয়ে "মালা বদল" নামে অনুষ্ঠান সম্পূর্ণ হয়।"
সকাল
সকাল হল দিনের প্রথমাংশ। স্থানভেদের কারণে সকালের সংজ্ঞার কোন ভিন্নতা নেই। ভোর শেষ ভাগ থেকে শুরু বেলা ১২:০০ টা পর্যন্ত সময়কে এশিয়ার কিছু অঞ্চলে ও ভারতীয় উপমহাদেশে সকাল হিসেবে বিবেচনা করা হয়। দিনে মানুষ কর্মজীবনে প্রবেশ করে সকালে। অনেকে ‍আবার ভোর বা সকালকে ‍একই সময় বলেছেন। তবে অধিকাংশ মানুষই মনে করেন ভোর ‍আর সকাল ‍এক সময় নয়। ভোরের পরই সকাল শুরু হয়। সকালে মানুষ প্রথম খাব‍ার গ্রহণ করে।
নানুপুর লায়লা কবির ডিগ্রি কলেজ
নানুপুর লায়লা কবির বিশ্ববিদ্যালয় কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার নানুপুর ইউনিয়নে অবস্থিত।
বিশিষ্ট দানবীর, শিক্ষানুরাগী জনাব আলহাজ্ব রফিকুল আনোয়ার ১৯৯১ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠা করেন এবং পরবর্তীতে ডিগ্রি (পাস) কোর্স চালু করা হয়। বর্তমানে হিসাব বিজ্ঞান এবং ব্যবস্থাপনা বিষয়ে স্নাতক (সম্মান) চালু আছে।
প্রতিষ্ঠানের অধ্যক্ষ জনাব আ ন ম সরওয়ার আলম।
অন্যান্য শিক্ষকগণের মধ্যে মোঃ আহসান আরিফ চৌধুরী উল্লেখযোগ্য।
প্রায় ১২ একর জায়গা জুড়ে এ কলেজের অবস্থান।
এটি একটি স্নাতক পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভূক্ত।
বর্তমানে আড়াই হাজারেরও বেশি শিক্ষার্থী এ কলেজে অধ্যয়নরত আছে।
বিগত বছরের পাশের হার ৮৫.৭১%।
ইছাপুর বাদশা মিয়া চৌধুরী ডিগ্রি কলেজ
ইছাপুর বাদশা মিয়া চৌধুরী ডিগ্রী কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার জাফতনগর ইউনিয়নে অবস্থিত।
১৯৭২ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠিত হয় এবং ১৯৯৯ সালে ডিগ্রী (পাস)
কোর্স চালু করা হয়।
কলেজ গভর্নিং বডির সভাপতি জনাব মোহাম্মদ সোলায়মান।
প্রতিষ্ঠানের অধ্যক্ষ জনাব মোহাম্মদ কলিমুল্লাহ চৌধুরী।
এটি একটি স্নাতক পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভূক্ত।
বর্তমানে সাড়ে ছয় শতাধিক শিক্ষার্থী এ কলেজে অধ্যয়নরত আছে।
বিগত বছরের পাশের হার ৮০%।
নিকোলাস পোগোজ
জোয়াকিম গ্রেগরি নিকোলাস পোগোজ (নিকি পোগোজ নামে অধিক পরিচিত) একজন আর্মেনীয় ব্যবসায়ী এবং জমিদার ছিলেন।। তিনি ঢাকায় আর্মেনী সম্প্রদায় এর একজন সদস্য। তিনি ঢাকা কলেজিয়েট স্কুল এবং ঢাকা কলেজ এ পড়াশোনা করেন।
১৮৪৮ খ্রিস্টাব্দের ১২ জুন তারিখে পোগোজ এংলো ভার্নাকুলার স্কুল (পরবর্তীকালের পোগোজ স্কুল) প্রতিষ্ঠা করেন। এটি ছিল ঢাকা শহরের প্রথম বেসরকারি স্কুল। তিনি ১৮৫৫ সাল পর্যন্ত এর প্রধান শিক্ষক ছিলেন। তিনি ১৮৭৪-৭৫ সালে ঢাকা পৌরসভার নয়জন কমিশনারের একজন হিসেবে দায়িত্ব পালন করেন। তিনি ঢাকা ব্যাংকের একজন অংশীদার ছিলেন।
পোগোজ ওয়েস হাউস নির্মাণ করেন যা বর্তমানে বুলবুল ললিতকলা একাডেমির প্রধান কার্যালয়। ১৮৬৮ সালে তিনি ঢাকার পাঁচজন আর্মেনীয় জমিদারদের একজন হন।
নিকোলাস পোগোজ, মেরি পোগোজ (জন্ম ১৮২৫-২৬) এর সঙ্গে বিবাহবন্ধনের আবদ্ধ হন। তাদের চারজন পুত্র হয়- গ্রেগরি যোয়াকিম পোগোজ (জন্ম ১৮৪৫-৪৬), জন পোগোজ (জন্ম ১৮৫০-৫১), নিকোলাস যোয়াকিম পোগোজ (জন্ম ৯ ফেব্রুয়ারি ১৮৫২, মৃত্যু ১৮ মার্চ ১৮৭২) এবং পল পোগোজ (জন্ম ১৮৫৩-৫৪)।
পোগোজ ১৮৭৬ সালে মৃত্যুবরণ করেন। তাকে নারিন্দার খ্রিস্টান কবরস্থানে সমাধিস্থ করা হয়। তার সমাধিলিপিতে লেখা রয়েছে “Till the day break and Shadows flee away”
জেড পেটিজন
জেড পেটিজন (জন্ম নভেম্বর ৮, ২০০০) একজন মার্কিন শিশু অভিনেত্রী। তিনি ২০১২ সালে মুক্তিপ্রাপ্ত মার্কিন চলচ্চিত্র "" এ ম্যাকেনা ব্রুকস নামক মূল চরিত্রটিতে অভিনয় করার জন্য এবং মার্কিন শিশুতোষ টেলিভিশন চ্যানেল নিকেলোডিয়ন এ প্রচারিত সঙ্গীতধর্মী হাস্যরসাত্মক ধারাবাহিক "স্কুল অব রক" "সামার" চরিত্রটিতে অভিনয় করার জন্য পরিচিত।
টেলিভিশন এবং চলচ্চিত্রে কাজ করার পূর্বে, তিনি মাত্র সাত বছর বয়স থেকেই স্থানীয় শিশুদের গানের দলে গান পরিবেশন করতেন আবার এর পাশাপাশিও একটি নাচের দলের সাথেও কাজ করতেন। পেটিজন কতিপয় টেলিভিশন ধারাবাহিকে বিভিন্ন ধরনের চরিত্রে অভিনয় করেছেন, যেগুলোর মধ্যে "রেভোলূশন", "", এবং "গ্রিম" এর মত মার্কিন ধারাবাহিক গুলো অন্যতম। এছাড়াও তিনি ২০১৭ সালে মুক্তিপ্রাপ্ত মার্কিন শিশুতোষ টেলিভিশন চ্যানেল নিকেলোডিয়ন এর নিজেস্ব হাস্যরস এবং পারিবারিক গল্পের কাহিনী অবলম্বনে নির্মিত চলচ্চিত্র "রুফুস ২" তে সহকারী-চরিত্রে অভিনয় করেন, যেটি একই বছরের জানুয়রী মাসে ছোট পর্দায় মুক্তি পায়।
গাউসুল আলম শাওন
সৈয়দ গাউসুল আলম শাওন একজন বাংলাদেশী বিজ্ঞাপন-লেখক, চলচ্চিত্রের কাহিনীরচয়িতা এবং চিত্রনাট্যকার। পাশাপাশি কিছু বিজ্ঞাপন এবং "আয়নাবাজি" চলচ্চিত্রেও তিনি অভিনয় করেছেন। উল্লেখ্য, "আয়নাবাজি"র কাহিনী তার রচিত এবং ছবিটি বাংলাদেশে জনপ্রিয় ও প্রশংসিত হয়।
শাওন ভারতের দিল্লি বিশ্ববিদ্যালয়ে অর্থনীতি বিষয়ে এবং জওহরলাল নেহরু বিশ্ববিদ্যালয়ে ব্র্যান্ড মার্কেটিং বিষয়ে পড়াশোনা করেন। সাত বছর পড়াশোনার পর এক বছর সেখানে একটি চাকরি করেন এবং ২০০০ সালে দেশে ফেরেন। প্রথমে ইউনিক ট্রেন্ড অ্যাডভার্টাইজিং ফার্মে কিছুদিন কাজ করেন। পরে তা ছেড়ে এশিয়াটিক এবং শেষে গ্রে অ্যাডভার্টাইজিং লিমিটেডে যোগদান করেন। গ্রে-তে তিনি ম্যানেজিং পার্টনার এবং কান্ট্রি হেড হিসেবে কর্মরত আছেন।
অ্যাডভার্টাইজিং ফার্মে শাওন বিজ্ঞাপন লেখক হিসেবে কাজ করেন এবং এপর্যন্ত অনেক জনপ্রিয় বিজ্ঞাপনের কাহিনী লিখেছেন। তার লেখা উল্লেখযোগ্য বিজ্ঞাপনগুলো হলো- গ্রামীণফোন বিউটিফুল বাংলাদেশ, গ্রামীণ কাছে আসার গল্প, বিউটিফুল ওয়ার্ল্ড, চলো বহুদূর, আমরা আমরাই তো, ফ্রুটিকা, প্রথম আলোর বদলে যাও বদলে দাও। শাওন প্রথম অভিনয় করেন মতিয়া বানু শুকুর পরিচালিত একটি ধারাবাহিক নাটকে; এছাড়া দুয়েকটি বিজ্ঞাপনেও তিনি অভিনয় করেছেন।
পত্রিকায় প্রকাশিত একটি সত্য ঘটনা পড়ে অনুপ্রাণিত হয়ে তিনি অপরাধধর্মী থ্রিলার চলচ্চিত্র "আয়নাবাজি"র কাহিনী লিখতে শুরু করেন, সঙ্গে ছিলেন অনম বিশ্বাস। পরে দুজনে মিলে চিত্রনাট্য তৈরি করেন এবং সংলাপ লেখেন অনম ও আদনান আদীব খান। এর আগে শাওনের কয়েকটি বিজ্ঞাপন বানিয়েছিলেন অমিতাভ রেজা, তিনিই ছবিটি পরিচালনা করেন। শাওন নিজেও ছবিতে গাউসুল নামের একটি চরিত্রে অভিনয় করেন। ২০১৬ সালের ৩০ সেপ্টেম্বর ছবিটি মুক্তি পায় এবং দর্শক-সমালোচকদের মাঝে প্রশংসিত হয়। পাশাপাশি ছবিটি একাধিক সেরা চলচ্চিত্রের পুরষ্কার জিতে নেয়।
২০১৭ সালের এপ্রিলে "আয়নাবাজি"র থিম অবলম্বন করে "আয়নাবাজি অরিজিনাল সিরিজ" নামে সাতটি নাটক নির্মিত হয়, যার মধ্যে চারটি নাটকের কাহিনী লেখেন শাওন। এই টিভি সিরিজটিও দর্শকদের বেশ প্রশংসা লাভ করে। যাইহোক, জানা গেছে যে শাওন এরপরে নতুন একটি রোমান্টিক ছবির কাহিনী লিখেছেন এবং চিত্রনাট্য তৈরি করছেন।
গবেষণা ও প্রশিক্ষণে স্বাধীনতা পুরস্কার
গবেষণা ও প্রশিক্ষণে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে গবেষণা ও প্রশিক্ষণ ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রীপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০০৮ সালে প্রথমবারের মতো অধ্যাপক রেহমান সোবহানকে “গবেষণা ও প্রশিক্ষণে স্বাধীনতা পুরস্কার” প্রদান করা হয়।
ভবানী সেন
ভবানী সেন (১৯০৯ - ১০ জুলাই, ১৯৭২) একজন ভারতীয় সাম্যবাদী তাত্ত্বিক নেতা ও প্রাবন্ধিক। তিনি ভারতের স্বাধীনতা আন্দোলনে যুক্ত ছিলেন।
ভবানী সেন অধুনা বাংলাদেশের পাবনায় জন্মগ্রহণ করেছিলেন। ছাত্রজীবন থেকে ব্রিটিশবিরোধী আন্দোলনে যোগ দিয়ে ১৯৩০ সালে জেলে যান। যশোর খুলনা যুব সংঘের বিপ্লবী সন্ত্রাসবাদী কর্মকান্ডের সাথে জড়িত ছিলেন প্রথম জীবনে। দেউলি বন্দীনিবাস থাকাকালীন অর্থনীতিতে এম.এ পাশ করেন। ১৯৩৮ সালে মুক্তি পেয়ে ভারতের কমিউনিস্ট পার্টিতে যোগ দিয়েছিলেন তিনি। রেলকর্মীদের ট্রেড ইউনিয়ন আন্দোলন, ১৯৪০-৪২ সালে কৃষক আন্দোলনে সক্রিয় ছিলেন। অবিভক্ত বাংলার কমিউনিস্ট আন্দোলনে নেতার ভূমিকায় উঠে আসেন ও ১৯৪৩ সালে দলের রাজ্য কমিটিতে নির্বাচিত ও কেন্দ্রীয় কমিটির সদস্য হন। তেভাগা আন্দোলনেও তিনি অগ্রণী ভূমিকা নেন। ১৯৪৮ সালে কলকাতায় দলের দ্বিতীয় কংগ্রেসে কমিউনিস্ট পার্টির পলিটব্যুরো সদস্য হন। ১৯৬২ সালে পার্টি দ্বিধাবিভক্ত হলে সিপিআই দলের রাজ্য কমিটি সম্পাদক নির্বাচিত হন।
ভবানী সেন দলের তাত্ত্বিক নেতা ও সুলেখক ছিলেন। ছদ্মনামে রচিত তার বিভিন্ন প্রবন্ধ বাংলা সাহিত্য মহলে আলোড়ন ফেলেছিল। রবীন্দ্রনাথ ঠাকুরকে নিয়ে রবীন্দ্র গুপ্ত ছদ্মনামে তার রচনা তীব্র বিতর্ক সৃষ্টি করেছিল। সাহিত্য সংস্কৃতি, দলীয় মতবাদ ইত্যাদি নিয়ে বিশ্লেষণাত্মক অজস্র রচনা আছে তার।
সোভিয়েত ইউনিয়নের মস্কোতে ১৯৭২ সালে মারা যান তিনি।
ইন্টারন্যাশনাল ক্যাম্পেইন টু অ্যাবোলিশ নিউক্লিয়ার উইপন্স
ইন্টারন্যাশনাল ক্যাম্পেইন টু অ্যাবোলিশ নিউক্লিয়ার উইপন্স (সংক্ষেপে আইক্যান নামেও ডাকা) হল বিশ্বব্যাপী নাগরিক সমাজের একটি জোট যারা নিরবচ্ছিন্নভাবে নিউক্লিয়ার উইপন্স প্রহিবিশন টিটিতে সকলের আনুগত্য এবং পূর্ণ বাস্তবায়নের জন্য কাজ করছে। এই আন্দোলনটি এই অস্ত্র চুক্তি নিয়ে আইক্যান ২০০৭ সালে চালু হয় এবং ২০১৭ পর্যন্ত ১০১টি দেশে এর ৪৬৮টি সহযোগী সংস্থা রয়েছে।
সংস্থাটি "পরমাণু অস্ত্রের ভয়াবহ পরিণতির বিষয়ে দৃষ্টি আকর্ষণ করা এবং এই অস্ত্রকে নিষিদ্ধ করার লক্ষ্যে চুক্তি সম্পাদনের চেষ্টার" জন্য ২০১৭ সালে শান্তিতে নোবেল পুরস্কার লাভ করে।
আইক্যানের প্রতিষ্ঠাতাগণ ১৯৯৭ সালে বিরোধী কর্মীদের খনি নিষেধাজ্ঞা চুক্তিতে ইন্টারন্যাশনাল ক্যাম্পেইন টু ব্যান ল্যান্ডমাইন্স-এর সাফল্য দ্বারা অনুপ্রাণিত হয়। তারাও একই ধরনের ক্যাম্পেইনের মডেল গ্রহণ করে।
২০০৬ সালের সেপ্টেম্বর মাসে ১৯৮৫ সালের শান্তিতে নোবেল পুরস্কার বিজয়ী সংস্থা ইন্টারন্যাশনাল ফিজিসিয়ানস ফর দ্য প্রিভেনশন অব নিউক্লিয়ার ওয়ার ফিনল্যান্ডের হেলসিঙ্কিতে তাদের দ্বিবার্ষিক কংগ্রেসে বিশ্বব্যাপী আইক্যান চালু করার প্রস্তাব গ্রহণ করে। আইক্যান সার্বজনীনভাবে দুটি ইভেন্টের মাধ্যমে শুরু হয়। প্রথমটি ছিল ২০০৭ সালের ২৩ এপ্রিল অস্ট্রেলিয়ার মেলবোর্নে, যেখানে এই ক্যাম্পেইন শুরুর জন্য তহবিল গঠন করা হয় এবং দ্বিতীয়টি ছিল ভিয়েনায় ২০০৭ সালের ৩০ এপ্রিল নিউক্লিয়ার নন-প্রলিফারেশন ট্রিটিতে রাষ্ট্রসমূহের সভা। পৃথিবীর প্রায় সকল অঞ্চলে বিভিন্ন দেশে জাতীয় ক্যাম্পেইন অনুষ্ঠিত হয়।
আইক্যান ১০১টি দেশের ৪৬৮টি সহযোগী সংস্থা নিয়ে গঠিত। ক্যাম্পেইনটির মূল দল সুইজারল্যান্ডের জেনেভায় অবস্থান করে এবং সেখান থেকে তাদের কাজ পরিচালনা করে।
বোয়ালখালী সিরাজুল ইসলাম ডিগ্রী কলেজ
বোয়ালখালী সিরাজুল ইসলাম ডিগ্রী কলেজ চট্টগ্রামের বোয়ালখালীতে অবস্থিত একটি স্নাতক শিক্ষাপ্রতিষ্ঠান। ১৯৭০ সালে এই কলেজ প্রতিষ্ঠিত হয়। বোয়ালখালী উপজেলার -এর সদরে এটি অবস্তিত।
চিত্রা দেব
চিত্রা দেব (২৪ নভেম্বর, ১৯৪৩ - ১ অক্টোবর, ২০১৭) হলেন বাঙালি সাহিত্যিক ও গবেষিকা।
চিত্রা দেব জন্মেছিলেন বিহারের পূর্ণিয়াতে। কলকাতা বিশ্ববিদ্যালয় থেকে তিনি বাংলায় এম.এ ও পিএইচডি ডিগ্রি অর্জন করেন।
চিত্রা দেব আনন্দবাজার পত্রিকা কাজ শুরু করেন। তিনি পত্রিকার গ্রন্থাগারের দায়িত্বে ছিলেন। আজীবন তিনি এই পত্রিকা দপ্তরে কাজ করেছেন। গবেষনামূলক রচনার পাশাপাশি অনুবাদ ও সম্পাদনাও করেতেন। তাঁর সবচেয়ে উল্লেখযোগ্য বই ‘ঠাকুরবাড়ির অন্দরমহল’ যা একাধিক ভাষায় অনূদিত হয়। এছাড়া ‘ঠাকুরবাড়ির বাহির মহল’, বিবাহবাসরের কাব্যকথা, ‘অন্তঃপুরের আত্মকথা’, মহিলা ডাক্তার: ভিনগ্রহের বাসিন্দা, আপন খেয়ালে চলেন রাজা, রূপবতীর মালা, ভারতের নারী ইত্যাদি বই তিনি রচনা করেন। ঐতিহাসিক ব্যক্তিদের প্রণয়কাহিনী অবলম্বনে তার গল্পগ্রন্থ 'রাজকীয় প্ৰেমকথা। শিশুদের জন্যে কয়েকটি ঐতিহাসিক ছোটগল্প রচনা করেছেন। ছোটদের জন্যে তার লেখা বইগুলি হল 'বুদ্ধদেব দেখতে কেমন ছিলেন’ অদ্ভুত যত হাতির গল্প’,‌‌ ‘‌সিদ্ধিদাতার অন্তর্ধান’‌। তিনি মুন্সি প্রেমচাঁদ এর ‘গো দান’ এবং ‘নির্মলা’র হিন্দি থেকে বাংলায় অনুবাদ করেন। সম্পাদনা করেন ‘সরলাবালা রচনা সমগ্র’। এ ছাড়া তিনি কবি চন্দ্রের মহাভারত, বিষ্ণুপুরী রামায়ণ হিন্দি থেকে বাংলায় অনুবাদ করেন।
ঠাকুরবাড়ির অন্দরমহল বইয়ের জন্যে পেয়েছেন বাংলা আকাদেমি পুরস্কার। বঙগীয় সাহিত্য পরিষৎ এর চিত্তরঞ্জন বন্দ্যোপাধ্যায় জন্মশতবার্ষিকী পুরস্কারে সম্মানিত হয়েছেন চিত্রা দেব।
২ অক্টোবর, ২০১৭ কলকাতায় মারা যান চিত্রা দেব। তিনি মায়াস্থেশিয়া রোগে দীর্ঘকাল ভুগছিলেন। মৃত্যুকালে তাঁর বয়স হয়েছিল ৭৪ বছর। তিনি অবিবাহিতা ছিলেন।
পাকিস্তানি রন্ধনশৈলী
পাকিস্তানী রন্ধনশৈলী (উর্দু: پاکستانی پکوان‎) হচ্ছে দক্ষিণ এশীয় বিভিন্ন ঐতিহ্যবাহী রান্নার একটি পরিশোধিত রূপ। ভৌগলিক অবস্থানের কারণে পাকিস্তানী রান্না দক্ষিণ এশীয় এবং মধ্য এশীয় রন্ধনশৈলীর অংশ। মোঘলদের প্রভাবে পাকিস্তান এবং ভারতে অনেক রান্না ও খাবার একই ধরণের।
পাকিস্তানের ভেতরে দেশের নৃতাত্ত্বিক এবং সাংস্কৃতিক বৈচিত্র‍্যের কারণে অঞ্চলভেদে রন্ধনশৈলীতে পার্থক্য আছে। পূর্বাঞ্চলের পাঞ্জাব ও সিন্ধু প্রদেশের খাবারে প্রচুর মশলাপাতি ব্যবহৃত হয় যা দক্ষিণ এশীয় রন্ধনশৈলীর চরিত্র বহন করে। পাকিস্তানের অন্যান্য অঞ্চলের বিশেষ করে বেলুচিস্তান, আজাদ কাশ্মীর, গিলজিত-বালতিস্তান, খাইবার পাখতুনখা এবং প্রশাসনিক উপজাতিক অঞ্চলসমূহে আঞ্চলিকতার প্রভাবে ভিন্ন স্বাদের খাবার প্রচলিত।
শহর সমূহে আন্তর্জাতিক রন্ধনশৈলী এবং ফাস্ট ফুড জনপ্রিয়। স্থানীয় খাবারের সংগে বিদেশী রেসিপি মিলিত হয়ে মিশ্র রন্ধনশৈলী গড়ে উঠেছে যেমন পাকিস্তানী চীনা রন্ধনশৈলী। জীবনবৈচিত্র পরিবর্তনের সাথে সাথে রেডিমেড মশলা ব্যবহারের প্রবণতা জনপ্রিয় হচ্ছে।
পাকিস্তানের সংখ্যাগরিষ্ঠ জনগোষ্ঠী মুসলমান। মুসলমানগণ ইসলামী আইনানুসারে সেইসকল খাবার ও পানীয় গ্রহণ করে যা হালাল এবং খাওয়ার অনুমতি আছে। হালাল খাদ্য হচ্ছে সেই সকল খাদ্যাদি যা ইসলামী খাদ্য আইনে খাওয়া ও পানের নির্দেশনা দেওয়া হয়েছে। ইসলামী আইনে বিশেষ করে বলা হয়েছে পশু জবাই, মাংস তৈরি এবং খাওয়ার রীতিনীতি সম্পর্কে বলা হয়েছে।
ইন্দো আর্য সংস্কৃতি এবং মুসলিম রন্ধন ঐতিহ্যে সজ্জিত পাকিস্তানের জাতীয় রন্ধনশৈলী। পাকিস্তানের প্রথম সভ্যতা হচ্ছে মহেঞ্জোদারো এবং হরপ্পা সভ্যতা। ৩০০০ খ্রিস্টপূর্বাব্দে ডাল, বেগুন এবং গরুকে সিন্ধু উপত্যকায় গৃহপালিত করা হয়। এসব অঞ্চলে হলুদ, গোলমরিচ, সরিষার চাষ হতো। কমপক্ষে হাজার বছরের মধ্যে গম এবং চাল সিন্ধু উপত্যকার প্রধান খাদ্যে পরিণত হয়। পাকিস্তান হয়ে দক্ষিণ এশিয়ায় ইসলাম প্রবেশকালে স্থানীয় রন্ধনশৈলীর উপর মারাত্মকভাবে প্রভাব রাখে। যেহেতু মুসলমানদের শূকর খাওয়া এবং মদ্যপান নিষিদ্ধ তাই খাদ্যগ্রহণ রীতি শক্তভাবে মানা হয়। পাকিস্তানীরা অন্যান্য মাংস যেমন গরু, ছাগল, মুরগী এবং মাছ খেয়ে থাকে। এছাড়া শাকসবজি, ফল ও দুধ দৈনন্দিন খাদ্যতালিকার অংশ। খাবারের দক্ষিণ এশিয়া, মধ্যপ্রাচ্য রন্ধনশৈলীর প্রভাব পাকিস্তানি খাবারে স্পষ্ট।
পাকিস্তানী খাবার সুগন্ধি এবং মশলার স্বাদের জন্য পরিচিত। কিছু কিছু খাবারে যথেষ্ট পরিমান তেল ব্যবহারের কারণে সুবাস এবং স্বাদে আকর্ষণীয় হয়ে ওঠে। জিরা, লবঙ্গ, দারচিনি, গোলমরিচ, তেজপাতা, মরিচ গুঁড়ো, হলুদ ইত্যাদির ব্যবহার বেশ জনপ্রিয়। বিভিন্ন মশলা উপাদানের মিশ্রণ গরম মশলা বাংলাদেশ, ভারতের মত পাকিস্তানেও জনপ্রিয়।
চাল দিয়ে তৈরি বিভিন্ন খাবার এবং কাবাব পশতু রন্ধনশৈলীর প্রধান বৈশিষ্ট্য। অন্যান্য পাকিস্তানী কুইজিনের তুলনায় পশতু রন্ধনশৈলীতে অধিক পরিমাণে ভেঁড়ার মাংস খাওয়া হয়। ভাতের হালিম, চাপলি কাবাব, টিকা ইত্যাদি জনপ্রিয় খাবার। পশতু এবং বেলুচ রন্ধনশৈলীতে প্রথাগতভাবে মশলার ব্যবহার হয় না। 
পাঞ্জাব পরিচয়টা ভৌগলিক এবং সাংস্কৃতিক, পাঞ্জাবি জনগোষ্ঠী রন্ধনশৈলীতে কিছু বৈচিত্র্য আনলেও সামষ্টিকভাবে অনেক মিল লক্ষ্য করা যায়।
পাকিস্তানের সিন্ধু জনগোষ্ঠীর রন্ধনশৈলী হচ্ছে সিন্ধী রন্ধনশৈলী। সিন্ধী কুইজিন মশলাদার এবং মুরগীর বিভিন্ন রকম রান্নার জন্য পরিচিত।
করাচী রন্ধনশৈলী মোঘলাই রন্ধনশৈলীর অনুরূপ যা হায়দ্রাবাদী রন্ধনশৈলী দ্বারা অনুপ্রাণিত।
আকাশ (দ্ব্যর্থতা নিরসন)
আকাশ হলো ভূ-পৃষ্ঠের বাইরে অবস্থিত ফাঁকা স্থান।
আকাশ দ্বারা আরও বোঝানো হতে পারে:
পান্ডু বন্দর
পান্ডু বন্দর হল ভারতের আসাম রাজ্যের একটি নদী বন্দর। এই বন্দরটি বহ্মপুত্র নদের তীরে গড়ে উঠেছে। বন্দরটি আসাম রাজ্যের সবচেয়ে গুরুত্বপূর্ণ ও বৃহত্তম নদী বন্দর। এই বন্দরে বিভিন্ন যাত্রীবাহী জাহাজ পর্যটকদের নিয়ে নোঙর করে। তবে বর্তমানে রাজ্য সরকার জাতীয় জলপথ ২ উন্নয়ন প্রকল্পে বন্দরটির আধুনিকীকরণে অর্থ বরাদ্দ করেছে। বন্দরে একটি জাহাজ নোঙর করার ব্যবস্থা করার জন্য একটি নৌ-টার্মিনাল বা স্থায়ী জেটি গঠন করেছে। বন্দরটি ভারত ও বাংলাদেশের মধ্যে "পোর্ট অফ কল" চুক্তির অন্তর্ভুক্ত।
বন্দরটি গুয়াহাটি শহরকে কেন্দ্র করে বহু কাল ধরে বহ্মপুত্র উপত্যকার প্রধান নদীবন্দর হিসাবে কাজ করছে। ব্রিটিশ ভারতে বন্দরটি থেকে পাট ও চা জাহাজে করে কলকাতা বন্দর ও চট্টগ্রাম বন্দরে পরিবহন করা হত। প্রয়োজনীয় দ্রব্য একই পথে এই বন্দর দ্বারা আমদানি করা হত। তবে দেশ স্বাধীনতার পর ১৯৫৬ সাল পর্যন্ত এছ পথ চালু ছিল।এর পর বন্ধ হয়ে যায়।
পান্ডু বন্দর নদীর প্রাকৃতিক পোতাশ্রয় হিসাবে কাজ করে। এটি ধুবড়ী-সাদিয়া জাতীয় জলপথ ২-এর মধ্যে পড়ে এবং পণ্য ও পণ্যসম্ভার হিসেবে যাত্রী ও পর্যটন জাহাজের জন্য একটি গুরুত্বপূর্ণ টার্মিনাল ও ট্রানজিট পয়েন্ট। কন্টেনার জাহাজ পরিচালনা করতে সক্ষম স্থায়ী টার্মিনালের নিম্ন স্তরের এবং উচ্চ স্তরের জেটি উভয় নির্মাণ, সম্পন্ন হয়েছে এবং গুয়াহাটি শহরের জন্য রাজস্ব সৃষ্টি আরও উন্নত হয়েছে। বন্দরটি আসাম তথা উত্তর-পূর্ব ভারতের জলপথে পন্য পরিবহনের এক নতুন পথ খোলে দিয়েছে। বন্দরটির দ্বারা আসাম ও উত্তর-পূর্ব ভারত কলকাতা বন্দর ও হলদিয়া বন্দরে সঙ্গে যুক্ত রয়েছে।পান্ডু বন্দর-উইকিম্যাপিয়া
সত্যব্রত মুখার্জী
সত্যব্রত মুখার্জী বা জলু (জন্ম: ৮ মে, ১৯৩২) ভারতের একজন প্রাক্তন কেন্দ্রীয় মন্ত্রী, সাংসদ ও খ্যাতনামা ব্যারিস্টার।
সত্যব্রত অবিভক্ত বাংলার সিলেটে জন্মগ্রহণ করেন। কলকাতা বিশ্ববিদ্যালয়ে শিক্ষা সম্পন্ন করে লন্ডনে ব্যারিস্টারি পড়তে যান এবং লিংকনস ইন থেকে বার-এট-ল ডিগ্রী লাভ করেন। রাজনীতিতে সক্রিয় ভাবে প্রবেশের আগে তিনি ভারতের অতিরিক্ত সলিসিটর জেনারেল ছিলেন।
সত্যব্রত মুখার্জী ভারতীয় জনতা পার্টির হয়ে কৃষ্ণনগর লোকসভা কেন্দ্র থেকে ১৯৯৯ সালে নির্বাচিত হন। ২০০০ সালে অটল বিহারী বাজপেয়ীর মন্ত্রীসভায় ভারত সরকাররের রাসায়নিক ও সার মন্ত্রী এবং পরে শিল্প ও বাণিজ্য মন্ত্রী হন। ভারতের কমিউনিস্ট পার্টি (মার্ক্সবাদী) প্রার্থী জ্যোতির্ময়ী সিকদারের কাছে পরাজিত হওয়ার পরে তিনি রাজ্য বিজেপির সভাপতি হয়েছিলেন ২০০৮ সালে। ২০০৯ সালের পর তিনি সক্রিয় রাজনীতি থেকে ক্রমশ দূরে চলে যান।
নওগাঁ পলিটেকনিক ইন্সটিটিউট
নওগাঁ পলিটেকনিক ইন্সটিটিউটটি নওগাঁর লিটন ব্রিজ থেকে ১ কিলোমিটার দক্ষিণে দোবলহাটি রোড এ অবস্থিত ।
উক্ত প্রতিষ্টানে ছাত্রছাত্রীদের জন্য রয়েছে নিম্নোক্ত ২৪ টি ল্যাব।
সুইটহার্ট (চলচ্চিত্র)
সুইটহার্ট হল ২০১৬ সালে মুক্তিপ্রাপ্ত বাংলাদেশী রোম্যান্টিক চলচ্চিত্র। ছবিটির গল্প রচনা ও প্রযোজনা করেছেন শামীম রেজা এবং চিত্রনাট্য রচনা ও পরিচালনা করেছেন ওয়াজেদ আলী সুমন। সংলাপ লিখেছেন আবদুল্লাহ জহির বাবু এবং মোহাম্মদ রফিকুজ্জামান। মুসলমান-খ্রিস্টান দুই তরুণ-তরুণীর প্রেম ও ধর্মের বেড়াজালে তাদের বিচ্ছেদ এই ছবির মূল বিষয়। এতে প্রধান চরিত্রে অভিনয় করেছেন বাপ্পি চৌধুরী, বিদ্যা সিনহা সাহা মীম, রিয়াজ, পারভীন সুলতানা দিতি, কাজী খুরশিদুজ্জামান উৎপল এবং শম্পা রেজা।
চলচ্চিত্রটি ২০১৬ সালের ১২ ফেব্রুয়ারি বাংলাদেশে মুক্তি পায়। এই ছবির "বিধাতা" গানে কণ্ঠ দিয়ে জেমস ১২তম চ্যানেল আই মিউজিক অ্যাওয়ার্ডসে সেরা ছায়াছবির গান বিভাগে পুরস্কার লাভ করেন।ছবির একটি অতিথি চরিত্রে কাজ করেছেন রিয়াজ। দীর্ঘ দুই বছরের বিরতির পর এই ছবিতে অভিনয় করেন তিনি। এই প্রসঙ্গে তিনি বলেন, "প্রথমে ছবিটিতে অভিনয় করতে চাইনি। ছবির প্রযোজক ও পরিচালকের অনুরোধে কাজটি করা। সেই সঙ্গে গল্পটি ভালো লেগেছে।" ছবির কেন্দ্রীয় পুরুষ চরিত্রের জন্য বাপ্পি চৌধুরীকে এবং কেন্দ্রীয় নারী চরিত্রের জন্য বিদ্যা সিনহা সাহা মীমকে নির্বাচন করা হয়। দুটি গুরুত্বপূর্ণ পার্শ্ব নারী চরিত্রে অভিনয় করেছেন পারভীন সুলতানা দিতি ও শম্পা রেজা। এছাড়া দুটি পার্শ্ব পুরুষ চরিত্রে অভিনয় করেছেন প্রবীর মিত্র ও কাজী খুরশীদুজ্জামান উৎপল।
"সুইটহার্ট" চলচ্চিত্রের সঙ্গীত পরিচালনা করেছেন আহমেদ হুমায়ূন, হৃদয় খান, শফিক তুহিন এবং হাবিব ওয়াহিদ। আবহ সঙ্গীত পরিচালনা করেছেন ইমন সাহা। গানের কথা লিখেছেন কবির বকুল ও শফিক তুহিন। গানে কণ্ঠ দিয়েছেন জেমস, আহমেদ হুমায়ূন, ক্রিস্টিনা চৈতি, হৃদয় খান, হাবিব ওয়াহিদ, নাজমুন মুনিরা ন্যান্সি ও সাবরিনা পড়শী। ছবিতে পাঁচটি গান রয়েছে। গানগুলো ২০১৫ সালের আগস্ট মাসে প্রকাশিত হয়। গানের স্বত্ব টাইগার মিডিয়া লিমিটেডের। ২০১৬ সালের ৭ ফেব্রুয়ারি ঢাকার বসুন্ধরা সিটির স্টার সিনেপ্লেক্সে ছবিটি মুক্তির পূর্বে এর মিউজিক সেলিব্রেশন হয়।
"এনটিভি অনলাইন"-এ প্রদীপ সরকার ছবিতে চরিত্র নির্বাচন, মুসলমান ও খ্রিস্টান পরিবারের বাড়ির অভ্যন্তরীণ সাজসজ্জা, ও লোকেশনের প্রাসঙ্গিকতার প্রশংসা করেন। তবে তিনি অতিরিক্ত যৌনতার ব্যবহার এবং জিসানের চরিত্রের "অতিরিক্ত বিশেষত্ব আরোপের" সমালোচনা করেন।
ক্যারিবীয় রন্ধনশৈলী
ক্যারিবিয় রন্ধনশৈলী মূলত আফ্রিকীয়, ক্রিওল, আমেরিন্ডিয়ান, ইউরোপীয়, পূর্ব ভারতীয়/দক্ষিণ এশীয়, আরব, চাইনিজ এবং জাভানীয়/ইন্দোনেশীয় রন্ধনশৈলীর একটি মিশ্ররূপ। বিভিন্ন দেশের জাতীসত্তার লোকেদের হাত ধরে এসব ঐতিহ্য ক্যারিবিয় অঞ্চলে এসেছে। এছাড়া স্থানীয় অধিবাসীদের হাত ধরে কিছু মৌলিক রন্ধনপ্রণালী সৃষ্টি হয়েছে।
ক্যারিবিয় দ্বীপসমূহে সাধারণ খাদ্য উপাদানের মধ্যে আছে ভাত, শিম, কাসাভা, সিলান্ট্রো, গোল মরিচ, ডাল, টমেটো, মিষ্টি আলু, নারকেল এবং যে কোন ধরণের মাংস যেমন গরু, হাঁস মুরগি,  শূকর অথবা মাছ ইত্যাদি। মশলা উপাদান হিসেবে ঐ অঞ্চলের বৈশিষ্ট্য হচ্ছে সবুজ গুল্ম এবং তেলে মাখিয়ে রাখা যা স্বতন্ত্র এক স্বাদ তৈরি করে ক্যারিবিয় খাবারে। বিভিন্ন তরকারি, স্ট্যু এবং ঝলসানো মাংসে তারা বিভিন্ন মশলা ব্যবহার করে থাকে।
আঞ্চলিক সংস্কৃতিতে ঐতিহ্যবাহী খাবার খুবই গুরুত্বপূর্ণ। স্থানীয় ক্যারিবিয় ছাগলের স্ট্যু মন্টসেরাটের জাতীয় খাবার এবং সেন্ট কিটস ও নেভিসের উল্লেখযোগ্য খাবার। আরেকটি ঐতিহ্যবাহী খাবার হচ্ছে এংলোফোন। ক্যারিবিয়ানরা যাকে পিলাউ বলে। নোনা মাছ খুবই জনপ্রিয় এবং জ্যামাইকার মৌলিক খাবার। ক্যাল্লালু নামে পরিচিত খাবার যাতে শাক থাকে, অনেকসময় ঢেঁড়স থাকে, ক্যারিবিয় অঞ্চলে বিশেষ করে মিশ্র আফ্রিকান এবং আদিবাসীদের মধ্যে খুবই প্রচলিত।
অত্র অঞ্চলের ডেজার্ট খাবার গুলোতেও মিশ্র উৎসের প্রমাণ পাওয়া যায়। কিছু কিছু এলাকায় বিশেষ দিবসে ব্লাক কেক তৈরি করা হয় যা মূলত ইংরেজদের ক্রিস্টমাস পুডিং থেকে উদ্ভুত হয়েছে।
সময়ের সাথে সাথে ক্যারিবিয়ানগণ স্থানীয় পদ্ধতিতে খাবার তৈরি করতে শিখেছে যা তাদের সংস্কৃতির সংগে মানানসই এবং সংস্কৃতিকে ফুটিয়ে তোলে।
গাজীপুর শহর
গাজীপুর হলো গাজীপুর জেলার একটি শহর। এই শহর ঢাকার খুব কাছে অবস্থিত। অনেকগুলি ভারী এবং মাঝারি শিল্প এলাকা নিয়ে এই শহর গড়ে উঠেছে। টঙ্গীর অবস্থান এই শহরের মধ্যে। এছাড়াও এখানে ঢাকা প্রকৌশল ও প্রযুক্তি বিশ্ববিদ্যালয় এবং ইসলামিক ইউনিভার্সিটি অব টেকনোলজি রয়েছে।
বছর অনুসারে জনসংখ্যা:
প্রধান নদ-নদীগুলো হলো পুরাতন ব্রহ্মপুত্র, শীতলক্ষ্যা, তুরাগ, বংশী, বালু, বানার। তুরাগ নদী শিল্প বর্জ্য দ্বারা মারাত্মকভাবে দূষিত হয়ে পড়েছে।
সমাজসেবায় স্বাধীনতা পুরস্কার বিজয়ীদের তালিকা
সমাজসেবায় স্বাধীনতা পুরস্কার বাংলাদেশের জাতীয় জীবনে সমাজ ও জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের সমাজের কল্যান ও জনসেবার ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম মওলানা আবদুল হামিদ খান ভাসানী (মরণোত্তর) ও মরহুম এনায়েত করিম (মরণোত্তর)'কে “সমাজসেবায় স্বাধীনতা পুরস্কার” প্রদান করা হয়।
ক্রীড়ায় স্বাধীনতা পুরস্কার বিজয়ীদের তালিকা
ক্রীড়ায় স্বাধীনতা পুরস্কার বাংলাদেশে খেলাধুলা ও ক্রীড়া সংগঠনে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের ক্রীড়া ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই হাবিলদার মোস্তাক আহমদকে “ক্রীড়ায় স্বাধীনতা পুরস্কার” প্রদান করা হয়।
হুদ্রাখালী ইউনিয়ন
হুদ্রাখালী ইউনিয়ন বাংলাদেশের চট্টগ্রাম জেলার অন্তর্গত একটি সাবেক প্রশাসনিক এলাকা।
চট্টগ্রাম জেলার অন্তর্গত সন্দ্বীপ উপজেলার মূল দ্বীপের সর্ব-উত্তরে ছিল হুদ্রাখালী ইউনিয়নের অবস্থান। এর দক্ষিণে ছিল কাটগড় ইউনিয়ন ও দক্ষিণ-পূর্বে ছিল দীর্ঘাপাড় ইউনিয়ন, যে দুইটি ইউনিয়নও বর্তমানে বিলুপ্ত এবং বাকি তিন দিকে সন্দ্বীপ চ্যানেল।
হুদ্রাখালী ইউনিয়ন ছিল সন্দ্বীপ উপজেলার আওতাধীন ২নং ইউনিয়ন পরিষদ, সন্দ্বীপ চ্যানেলের ভাঙ্গনের ফলে এটি বর্তমানে বিলুপ্ত।
কাটগড় ইউনিয়ন
কাটগড় ইউনিয়ন বাংলাদেশের চট্টগ্রাম জেলার অন্তর্গত একটি সাবেক প্রশাসনিক এলাকা।
চট্টগ্রাম জেলার অন্তর্গত সন্দ্বীপ উপজেলার সর্ব-পশ্চিমে ছিল কাটগড় ইউনিয়নের অবস্থান। এর উত্তরে ছিল হুদ্রাখালী ইউনিয়ন; পূর্বে ছিল দীর্ঘাপাড় ইউনিয়ন, সন্তোষপুর ইউনিয়ন ও আমানউল্যা ইউনিয়ন; দক্ষিণে ছিল কালাপানিয়া ইউনিয়ন ও বাটাজোড়া ইউনিয়ন; দক্ষিণ-পূর্বে ছিল বাটাজোড়া ইউনিয়ন ও ইজ্জতপুর ইউনিয়ন এবং পশ্চিম বঙ্গোপসাগর। এ ইউনিয়নের ন্যায় হুদ্রাখালী, দীর্ঘাপাড়, বাটাজোড়া ও ইজ্জতপুর এ চারটি ইউনিয়নও বর্তমানে বিলুপ্ত।
কাটগড় ইউনিয়ন ছিল সন্দ্বীপ উপজেলার আওতাধীন ৭নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত।
বাটাজোড়া ইউনিয়ন
বাটাজোড়া ইউনিয়ন বাংলাদেশের চট্টগ্রাম জেলার অন্তর্গত একটি সাবেক প্রশাসনিক এলাকা।
চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল বাটাজোড়া ইউনিয়নের অবস্থান। এর উত্তরে ও পশ্চিমে ছিল কাটগড় ইউনিয়ন ও দক্ষিণে ছিল ইজ্জতপুর ইউনিয়ন, যে দুইটি ইউনিয়নও বর্তমানে বিলুপ্ত। দক্ষিণ-পূর্বে ছিল হরিশপুর ইউনিয়ন ও পূর্বে ছিল কালাপানিয়া ইউনিয়ন।
বাটাজোড়া ইউনিয়ন ছিল সন্দ্বীপ উপজেলার আওতাধীন ২০নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত।
ইজ্জতপুর ইউনিয়ন
ইজ্জতপুর ইউনিয়ন বাংলাদেশের চট্টগ্রাম জেলার অন্তর্গত একটি সাবেক প্রশাসনিক এলাকা।
চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল ইজ্জতপুর ইউনিয়নের অবস্থান। এর উত্তর-পশ্চিমে ছিল কাটগড় ইউনিয়ন ও উত্তরে ছিল বাটাজোড়া ইউনিয়ন; এই দুইটি ইউনিয়নও বর্তমানে বিলুপ্ত। পূর্বে ছিল হরিশপুর ইউনিয়ন, সন্দ্বীপ পৌরসভা ও রহমতপুর ইউনিয়ন; দক্ষিণে ছিল আজিমপুর ইউনিয়ন এবং পশ্চিমে বঙ্গোপসাগর।
ইজ্জতপুর ইউনিয়ন ছিল সন্দ্বীপ উপজেলার আওতাধীন ৯নং ইউনিয়ন পরিষদ; বঙ্গোপসাগরে বিলীন হয়ে যাওয়ায় যেটি বর্তমানে বিলুপ্ত।
মিশরীয় রন্ধনশৈলী
মিশরীয় রন্ধনশৈলী হচ্ছে মিশরে প্রচলিত বিভিন্ন রান্নার সমাহার। অঞ্চলভেদে মিশরীয় রন্ধনশৈলীতে মধ্যপ্রাচ্য এবং আফ্রিকার কিছু প্রভাব লক্ষ্য করা যায়। মিশরীয় রন্ধনশিল্পে প্রচুর পরিমাণে ডাল, শাকসবজি এবং ফল ব্যবহৃত হয়। মিশরের নীল উপত্যকা এবং বদ্বীপে প্রচুর পরিমাণে এসব শস্য উৎপন্ন হয়।
নিরামিষাশী খাবারের জন্য মিশরীয় রন্ধনশৈলী পরিচিত কারণ এখানে ডাল এবং শাকসবজি প্রধান খাবারের আধিক্য বেশী। আলেক্সান্দ্রিয়া এবং মিশরের উপকূল অঞ্চলের খাবারের মাছ এবং অন্যান্য সামুদ্রিক খাবারের ব্যবহার বেশী। ইতিহাসজুড়ে মিশরে মাংস খুবই ব্যয়বহুল তাই বিভিন্ন প্রকার নিরামিষভোজী খাবার স্থান দখল করে নিয়েছে। মিশরের লোহিত সাগরের সমুদ্রবন্দর ইউরোপে মশলার প্রবেশপথ হিসেবে ব্যবহৃত হতো। বছরজুড়ে বিভিন্ন মশলা এই পথ ধরে মিশরে পদাঙ্ক রেখে যাওয়ায় মিশরে মশলার ব্যবহার বৃদ্ধি পায়। জিরা বহুল ব্যবহৃত মশলা। অন্যান্য মশলার মধ্যে আছে দারচিনি,  মরিচ, হলুদ, তেজপাতা, আদা, মৌরি ইত্যাদি।
মিশরীয় রান্নায় সাধারণ মাংসের মধ্যে আছে খরগোশ, কবুতর, মুরগি এবং হাঁস। এগুলো সিদ্ধ করে ঝোল দ্বারা বিভিন্ন প্রকার স্ট্যু এবং স্যুপ প্রস্তুত করা হয়। ঝলসানো বা গ্রিলের জন্য ভেড়া এবং গরুর মাংস ব্যবহৃত হয়। কোফতা, কাবাব, গ্রিল কাটলেট ইত্যাদিকে মাশউইয়াত বলে অভিহিত করা হয়। কলিজার স্যান্ডউইচ আলেক্সান্দ্রিয়ায় বিশেষত্ব যা শহরাঞ্চলে ফাস্টফুড হিসেবে জনপ্রিয়। গরু এবং ভেড়ার মগজও মিশরে জনপ্রিয়।
সাধারণ উপায়ে প্রস্তুত রুটি মিশরীয় রন্ধনশৈলীর শিরদাঁড়ায় পরিণত হয়েছে। সব ধরণের খাবারের সংগে রুটি খাওয়ার চল রয়েছে। শ্রমজীবী শ্রেণী কিংবা গ্রামীণ মিশরীয় অঞ্চলের খাবারে রুটি এবং শিমের বিচির পরিমাণ কিছুটা বেশীই থাকে।
খুলনা উন্নয়ন কর্তৃপক্ষ
খুলনা উন্নয়ন কর্তৃপক্ষ(সংক্ষেপে: খুউক; কেডিএ) খুলনা শহর ভিত্তিক একটি উন্নয়নমুখী প্রতিষ্ঠান। পূর্ব পাকিস্তান সরকারের "খুলনা উন্নয়ন কর্তৃপক্ষ অধ্যাদেশ, ১৯৬১" এর এক আদেশ বলে কেডিএ প্রতিষ্ঠিত হয়। খুলনা শহর এবং এর উপকণ্ঠ এলাকা সমূহের পরিকল্পিত উন্নয়নের জন্য এই প্রতিষ্ঠানের জন্ম।
বাংলাদেশ ক্যাবল শিল্প লিমিটেড
বাংলাদেশ ক্যাবল শিল্প লিমিটেড খুলনায় অবস্থিত দেশের একমাত্র রাষ্ট্রায়ত্ত তারশিল্প কারখানা। এটি খুলনায় ভৈরব নদের তীরবর্তী শিরোমনি শিল্প এলাকায় অবস্থিত।
১৯৬৭ সালে পাকিস্তান সরকার ও পশ্চিম জার্মানির মেসার্স সিমেন্স এজি’র সাথে যৌথভাবে পাবলিক লিমিটেড কোম্পানি হিসেবে খুলনায় ৩২ একর জমির উপর এই প্রতিষ্ঠানটি স্থাপন করা। ১৯৭২ সালের ফেব্রুয়ারি মাস থেকে প্রতিষ্ঠানটি বাণিজ্যিকভাবে টেলিযোগাযোগের কাজে ব্যবহৃত কপার ক্যাবল উৎপাদন করা শুরু করে। ২০১১ সালের জুলাই থেকে এই প্রতিষ্ঠানটি বাণিজ্যিকভাবে অপটিক্যাল ফাইবার ক্যাবল উৎপাদন করা শুরু করে।
সাহিত্যে স্বাধীনতা পুরস্কার বিজয়ীদের তালিকা
সাহিত্যে স্বাধীনতা পুরস্কার বাংলাদেশে ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। বাংলা ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই কাজী নজরুল ইসলাম (মরণোত্তর)'কে “সাহিত্যে স্বাধীনতা পুরস্কার” প্রদান করা হয়।
ইন্দিরা গান্ধী অ্যাথলেটিক স্টেডিয়াম
ইন্দিরা গান্ধী অ্যাথলেটিক স্টেডিয়াম গুয়াহাটি শহরের একটি ফুটবল স্টেডিয়াম। ফুটবলের পাশাপাশি অ্যাথলেটিক্স গেমসের জন্য এই স্টেডিয়াম ব্যবহৃত হয়।
সংস্কৃতিতে স্বাধীনতা পুরস্কার বিজয়ীদের তালিকা
সংস্কৃতিতে স্বাধীনতা পুরস্কার বাংলাদেশের লোকজ সংস্কৃতিতে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। শিল্প ও সংস্কৃতির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই জয়নুল আবেদীন (মরণোত্তর) ও রুনা লায়লাকে “সংস্কৃতিতে স্বাধীনতা পুরস্কার” প্রদান করা হয়।
বাংলাদেশে অগ্নি এবং ভবন নিরাপত্তায় একর্ড
বাংলাদেশে অগ্নি এবং ভবন নিরাপত্তায় একর্ড ২০১৩ সালের ১৫ মে তারিখে স্বাক্ষরিত একটি চুক্তি।
এই চুক্তির ছ’টি মূল উপাদান রয়েছে:
দুই বছরের মধ্যে একর্ড ১,৫০০-এরও অধিক কারখানায় অগ্নি, বৈদ্যুতিক ও অবকাঠামোগত নিরাপত্তা সম্পর্কিত পরিদর্শন কার্য পরিচালনা করে। প্রতিটি কারখানা পরিদর্শনকালীন অসংখ্য নিরাপত্তা সংক্রান্ত বিষয়াদী চিহ্নিত করা হয়েছে। বাংলাদেশ সরকারের তরফ থেকে একর্ডের ৫ বছরের মেয়াদ সমাপনান্তে আর বৃদ্ধি না-করার কথা বলা হয়েছে।
বালমার লরি
বালমার লরি অ্যান্ড কো. লিমিটেড (বিএল) ১৮৭৬৭ সালে ভারতের, কলকাতায় দুই স্কটিশম্যান, জর্জ স্টিফেন বালমার এবং আলেকজান্ডার লরির দ্বারা প্রতিষ্ঠিত হয়। ১৯৬৭ সালের ১ ফেব্রুয়ারি এটি একটি পার্টনারশিপ ফার্ম হিসাবে শুরু হয়। আজ বালমার লরি একটি মিনি রত্ন আমি পাবলিক সেক্টর ভারত সরকার পেট্রোলিয়াম ও প্রাকৃতিক গ্যাস মন্ত্রণালয়ের অধীন এন্টারপ্রাইজ, যার ২৮৯৫ কোটি টাকার লেনদেন এবং মার্চ ৩১, ২০১৬ অনুযায়ী ₹ ২৩৪ কোটি টাকার লাভ। ১৯২৪ সালে এটি একটি বেসরকারী লিমিটেড কোম্পানী হিসেবে ৪০ লাখ পাউন্ডের শেয়ার মূলধন, ১৯৩৬ সালে একটি পাবলিক লিমিটেড কোম্পানী এবং ১৯৭২ সালে ভারত সরকারের একটি উদ্যোগে পরিণত হয়।
ভারত ও বিদেশে তার ছয়টি যৌথ উদ্যোগের পাশাপাশি, বর্তমানে এটি একটি উৎপাদন এবং সেবা খাতের উভয় ক্ষেত্রেই একটি সংগঠন। বিল পণ্য ইস্পাত ব্যারেল, বিষেশ পিচ্ছিলকার পদার্থ, কর্পোরেট ভ্রমণ এবং সরবরাহ সেবা অন্তর্ভুক্ত। এর কার্যক্রম রাসায়নিক এবং সরবরাহ অবকাঠামো মধ্যে উপস্থিত রয়েছে।
এটি ভারতে ইস্পাত ব্যারেলের বৃহত্তম নির্মাতা। কোম্পানির কলকাতায় সদর দফতর রয়েছে, এবং ভারত জুড়ে এবং যুক্তরাজ্যের বেডফোর্ডে অফিস রয়েছে।
বালমার লরি নিম্নলিখিত সূচীগুলিতে তালিকাভুক্ত আছে: 
বালমার লরি ইনভেস্টমেন্টস (বিএলআই) একটি তালিকাভুক্ত বিশেষ উদ্দেশ্যমূলক গাড়ি যা বালমার লরিতে সর্বাধিক অংশীদারিত্ব রয়েছে।
বালমার, লরি অ্যান্ড কো লিমিটেড, বিখ্যাত লন্ডন কোম্পানি মেরিভিয়েশার অ্যান্ড জোন্স লিমিটেড, অগ্নিনির্বাপক নির্মাতা, অগ্নিনির্বাপক যন্ত্রপাতি এবং অন্যান্য পণ্যগুলির জন্য ভারতের, কলকাতা এবং বোম্বে জন্য একমাত্র এজেন্ট ছিল। যখন তারা ১৯৮৪ সালে সাউথ ওয়েলসে তাদের কারখানা ত্যাগ করে, ম্যারিওয়েদার এবং সনস্ এখনও এই তথ্য সহ অন্তত একটি ব্রাস প্লেক স্টক ছিল।
অস্তিত্ব (চলচ্চিত্র)
অস্তিত্ব অনন্য মামুন পরিচালিত ২০১৬ সালের রোম্যান্টিক নাট্য চলচ্চিত্র। ছবিটির গল্প রচনা ও পরিচালনা করেছেন কার্লোস সালেহ এবং যৌথভাবে সংলাপ লিখেছেন সোমেশ্বর অলি ও অনন্য মামুন। ছবিটি প্রযোজনা করেছে ড্রিম বক্স এবং পরিবেশনা করেছে অ্যাকশন কাট এন্টারটেইনমেন্ট। প্রতিবন্ধী শিশুদের জীবনযাপন এবং তাদের অলিম্পিক যাত্রা নিয়ে ছবির গল্প। এতে প্রধান চরিত্রে অভিনয় করেছেন আরিফিন শুভ, নুসরাত ইমরোজ তিশা, নিঝুম রুবিনা, সুচরিতা, ফারহান আহমেদ জোভান ও সৌমী।
চলচ্চিত্রটি ২০১৬ সালের ৬ মে বাংলাদেশে মুক্তি পায় এবং পরে মে মাসের শেষ সপ্তাহে কানাডায় ও জুনের প্রথম সপ্তাহে ফ্রান্সে মুক্তি পায়। মুক্তির পর ছবিটি প্রশংসিত হয় এবং মধ্যম মানের ব্যবসা করে। তিশা ও জোভান ১৯তম মেরিল-প্রথম আলো পুরস্কারে যথাক্রমে শ্রেষ্ঠ চলচ্চিত্র অভিনেত্রী ও নবীন অভিনয়শিল্পীর পুরস্কারের জন্য মনোনীত হন।চলচ্চিত্রের প্রধান দুটি চরিত্রে অভিনয় করেন আরিফিন শুভ ও নুসরাত ইমরোজ তিশা। এটি তাদের একসাথে চলচ্চিত্রে প্রথম কাজ। এই দুটি চরিত্রে তাদেরকে নির্বাচন প্রসঙ্গে পরিচালক অনন্য মামুন বলেন, "মূলত গল্পের বিচারেই এই দুজনকে সিনেমায় নেওয়া।" তিশার সাথে কাজের ব্যাপারে শুভ বলেন, "এক কথায় অসাধারণ লেগেছে তিশার সাথে কাজ করে। তার সঙ্গে আমার বেশ বন্ধুত্বপূর্ণ একটা সম্পর্ক আছে। অভিনয়ের ব্যাপারে দারুণ কাজে দিয়েছে এই বিষয়টি।" শুভ বলেন এই ছবির শুটিংয়ে তারা প্রতিবন্ধীদের সাথে অনেক সময় কাটান এবং তাদের অংশ হয়ে যান। তিশা এই ছবিতে তার চরিত্র সম্পর্কে বলেন, "আমার চরিত্রের জন্য আমাকে প্রতিবন্ধীদের নিয়ে পড়াশুনা করতে হয়েছে, এটা আমার জন্য সম্পূর্ণ নতুন অভিজ্ঞতা।"
"অস্তিত্ব" চলচ্চিত্রের সঙ্গীত পরিচালনা করেছেন আকাশ, প্রিতম হাসান, নাভেদ পারভেজ এবং ইবরার টিপু। গানের কথা লিখেছেন কবির বকুল, জাহিদ আকবর, প্রিয় চট্টোপাধ্যায়, আরজিন কামাল এবং মেহেদী হাসান লিমন। গানে কণ্ঠ দিয়েছেন তাহসিন আহমেদ, আকাশ, লেমিস, দিনাত জাহান মুন্নি, নন্দিতা, তানভীর রসি এবং রুবাইয়াৎ উপমা।
চলচ্চিত্রটির প্রচারণার জন্য পরিচালক অনন্য মামুন একটি প্রচারণামূলক শুটিং করেন। এতে অংশ নেন শুভ ও তিশা। এই প্রসঙ্গে অনন্য মামুন বলেন, "চলচ্চিত্র নির্মাণের পাশাপাশি ছবির প্রোমোশনালটাও জরুরি" এবং "এতে আলাদা মাত্র যোগ হয়"। এই অংশটি ছবির শেষেও জুড়ে দেওয়া হয়।
অস্তিত্ব ২০১৬ সালের ৬ মে বাংলাদেশে ৬৫টি প্রেক্ষাগৃহে মুক্তি পায় ছবিটি মে মাসের শেষ সপ্তাহে কানাডার অন্টারিওর একটি প্রেক্ষাগৃহে মুক্তি পায় এবং প্রথম ও দ্বিতীয় সপ্তাহে ২৪টি করে প্রদর্শনী হয়। পরে জুনের প্রথম সপ্তাহে ফ্রান্সের প্যারিসে মুক্তি পায়।
চলচ্চিত্রটি মিশ্র প্রতিক্রিয়া অর্জন করে। "দৈনিক প্রথম আলো"র রাসেল মাহমুদ ছবির "গল্পটিকে দারুণ ইতিবাচক" বলে উল্লেখ করেন। অনলাইনভিত্তিক চলচ্চিত্র ম্যাগাজিন "মুখ ও মুখোস"-এ স্নিগ্ধ রহমান ছবির গল্প বর্ণনা, চিত্রগ্রহণ ও লোকেশন নির্বাচনের প্রশংসা করেন। তবে তিনি কাহিনী বিন্যাসে দুর্বলতা খুঁজে পান। ফিল্মিমাইক ছবিটিকে ৫ এ ৩.৫ তারকা দিয়েছে এবং পর্যালোচনা সারাংশে লিখেছে, "গতানুগতিক বাণিজ্যিক সিনেমার মত মারপিট নেই কিন্তু আছে আকর্ষণ ধরে রাখার মত গল্প এবং আছে কিছু অসাধারণ দৃশ্য যা আপনার ভিতরের আবেগকে নাড়া দিতে বাধ্য।"
শিলিগুড়ির পরিবহন ব্যবস্থা
শিলিগুড়ি নগরের পরিবহনকে ব্যবস্থা রিক্সা, স্থানীয় বাস এবং টেম্পো অন্তর্ভুক্ত করে। কোনও মিটার যুক্ত যানবাহন নেই। ৬ সিটের ডিজেল চালিত টেম্পো প্রায় সময় ১০–১৫ কিমির দুই গন্তব্যের মধ্যে নিয়মিতভাবে চলাচল করে পৌরসভা কর্তৃপক্ষের দ্বারা নিরদিশ্ট ভাড়াতে। পেট্রোল চালিত অটোরিক্সাও ভাড়া করা যেতে পারে। মোট, ১৬,০০০ রিক্সা পৌরসভা সম্বন্ধীয় কর্পোরেশন দ্বারা লাইসেন্স দিয়েছিল এবং আরও অতিরিক্ত ৫৫,০০০ বেআইনি রিক্সা এই ক্রমবর্ধমানভাবে ঘিঞ্জি শহরটিতে নিয়মিতভাবে চলাচল করে।
শিলিগুড়ি পশ্চিমবঙ্গ রাজ্যের এক প্রধান শহর। শিলিগুড়ি ভারতের উত্তর পূর্বাঞ্চলের রাজ্যগুলির যোগাযোগের কেন্দ্রবিন্দু হিসেবে কাজ করে।
একটি মূল বাণিজ্য কেন্দ্র হিসাবে, এই শহর বিমান, সড়ক ও রেল পথের একটি উন্নত পরিবহন জালবিন্যাস দ্বারা সু-সজ্জিত। যদি পশ্চিমবঙ্গের দার্জিলিং, কালিম্পং এবং সিকিমের গ্যাংটক এর মত শহরগুলি ভ্রমণ করতে হয়, শিলিগুড়ি হল এই প্রতিটি জায়গার প্রবেশদ্বার।
শিলিগুড়ি একটি গুরুত্বপূর্ণ বাণিজ্য কেন্দ্র তথা ভারতের উত্তর-পূর্বের প্রবেশদ্বার। একটি বিস্তৃত সড়ক জালবিন্যাস শিলিগুড়িকে কলকাতার সাথে সংযুক্ত করে,যা দেশের বাকি অংশের সাথেও সংযোগস্থাপনের একটি প্রধান বিন্দু। শিলিগুড়ি, সড়ক দ্বারা ভারতীয় রাজ্য গ্যাংটক ও নেপাল ও ভুটান দেশের সাথে সংযুক্ত। জাতীয় মহাসড়ক ৩১,৩১-এ, ৩১-ডি এবং ৫৫ শিলিগুড়িকে প্রতিবেশী শহর এবং রাজ্যের সঙ্গে সংযুক্ত করে।
তেনজিং নোরগে সেন্ট্রাল বাস টার্মিনাস বেসরকারি এবং সরকারি মালিকানাধীন বাসের একটি প্রধান কেন্দ্রস্থল।
এছাড়াও ভুটানের রাজকীয় সরকার শিলিগুড়ি থেকে তার সীমান্ত শহর ফুন্টসোলিং পর্যন্ত বাস পরিষেবা প্রদান করে।
ভাড়ার জিপ গাড়িগুলিও এই শহরকে তার প্রতিবেশী শৈল শহর দার্জিলিং, কালিম্পং, গ্যাংটক, কার্শিয়াং ইত্যাদির সাথে সংযুক্ত করে। সিকিম সরকারের সিকিম রাষ্ট্রায়ত্ত পরিবহন, বাস স্টেশন থেকে সিকিমের বিভিন্ন গন্তব্যস্থলে বাস পরিচালনা করে।
শিলিগুড়িতে তিনটি গুরুত্বপূর্ণ রেলওয়ে স্টেশন আছে; শিলিগুড়ি টাউন, শিলিগুড়ি জংশন এবং নিউ জলপাইগুড়ি জংশন। নিউ জলপাইগুড়ি রেলওয়ে স্টেশন বর্তমানে এই অঞ্চলের সবচেয়ে গুরুত্বপূর্ণ স্টেশন। এটি দেশের প্রতিটি প্রধান রেলপথের সাথে সংযুক্ত।
বাগডোগরায় একটি অভ্যন্তরীণ বিমানবন্দর আছে যা শহরের কেন্দ্র থেকে প্রায় ১৭ কিমি দূরে অবস্থিত। বাগডোগরা বিমানবন্দর দিল্লি, কলকাতা, মুম্বাই, চেন্নাই ও গুয়াহাটির সাথে নিয়মিত বিমান দ্বারা সংযুক্ত। বিমানবন্দরটির দ্বারা শিলিগুড়ি ভুটানের থিম্পু শহর ও দক্ষিণ-পূর্ব এশিয়ার ব্যাংকক শহরের সঙ্গে যুক্ত রয়েছে। রাষ্ট্রায়ত্ব ও বেশ কিছু বেসরকারি বিমান পরিবহন সংস্থা এই বিমানবন্দরে পরিষেবা প্রদান করে। এই অঞ্চলে একটি বিমানঘাঁটি রয়েছে, যেখান থেকে গ্যাংটক, সিকিমের নিয়মিত হেলিকপ্টার পরিষেবা পাওয়া যায়।
বয় ওহ বয় (গান)
বয় ওহ বয় রোমানীয় সঙ্গীত শিল্পী আলেকজান্দ্রা স্টানের একটি গান। এই গানটি ডিজিটালভাবে ৩০ জুন ২০১৭ তারিখে মুক্তি পায়। এই গানটি তিনজন সঙ্গীত লেখক অ্যান্ডি গ্রাসু, মরিস মিরিক এবং আলেকজান্দ্রা স্টান লিখেছেন। মুক্তির দিনই গানটি স্টানের প্রাতিষ্ঠানিক ইউটিউব চ্যানেলে আপলোড করা হয়। শুরু থেকেই সঙ্গীত সমালোচকগণ গানটার প্রশংসা করেন।
বয় ওহ বয় গানটি তিনজন সঙ্গীত লেখক অ্যান্ডি গ্রাসু, মারিউস মিরিক এবং আলেকজান্দ্রা স্টান লিখেছেন। আলেকজান্দ্রা স্টান রেকর্ডস এই গানটি ৩০ জুন ২০১৭ প্রকাশ করে। গানটিতে সহ-প্রযোজক হিসেবে কাজ করে আলেকজান্দ্রা স্টানে রেকর্ডসের প্রতিনিধিরা।
যতীন্দ্রলোচন মিত্র
যতীন্দ্রলোচন মিত্র (১১ এপ্রিল, ১৮৯৫ - ২০ জুন, ১৯৬৮) একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী ও লব্ধপ্রতিষ্ঠ বাস্তুকার, আর্কিটেক্ট। তিনি বিপ্লবী বাঘা যতীনের নেতৃত্বে ইন্দো জার্মান ষড়যন্ত্রে যুক্ত ছিলেন।
বিপ্লবী যতীন্দ্রলোচন অল্পবয়েসে স্বাধীনতা আন্দোলনে যোগ দিয়েছিলেন। তিনি প্রমথনাথ মিত্র ও সতীশচন্দ্র বসুর প্রভাবে অনুশীলন সমিতির সদস্য হন। ছাত্রাবস্থায় সশস্ত্র বিপ্লবের মুখপত্র বেআইনি যুগান্তর পত্রিকা পূন:মুদ্রিত করে প্রকাশ করতে থাকেন। বাঘা যতীনের সাথে ১৯১৫ সালের ইন্দো-জার্মান পরিকল্পনায় অংশ নিয়েছিলেন। ১৯১৩ সালে বিপ্লবীরা যে স্বাধীন ভারতের প্রতীক তৈরি করেন তিনিই সেই প্রতীকের উদ্ভাবক। ১৯১৫ সালে তদানীং বি.ই কলেজ বা বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি, শিবপুরে ভর্তি হন। তার পরিচালনায় গোপনে অস্ত্র বানানো ও মেরামতির কারখানা চলতো। সহ বিপ্লবীদের কাছে সেটি লোচন মিস্ত্রীর কারখানা নামে পরিচিত ছিল। তিনি লোচন নামেই সমধিক পরিচিত ছিলেন বিপ্লবীমহলে। রডা কোম্পানীর অস্ত্র লুন্ঠন কেসে দুটি আগ্নেয়াস্ত্র সহ তিনি ধরা পড়ে জেলে যান। পরে তিনি মহাত্মা গাঁধীর অসহযোগ আন্দোলনে যোগ দিয়েছিলেন।
মেদিনীপুর জেলে থাকাকালীন কারা কতৃপক্ষের দুর্ব্যবহারের প্রতিবাদে ঐতিহাসিক অনশন ধর্মঘটে সামিল হন যতীন্দ্রলোচন। ১৯২০ সালে জেল থেকে বেরিয়ে বিভিন্ন সময় বহুবার তাকে অন্তরীন থাকতে হয়।
মহানগর তূর্ণা নিশিতা
মহানগর তূর্ণা নিশিতা এক্সপ্রেস হল বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং চট্টগ্রামের মধ্যে চলাচল করে। এটি বাংলাদেশের দ্রুত ও বিলাসবহুল ট্রেনগুলোর মধ্যে একটি। এটি রাতে চলাচল করে।১. http://www.prothomalo.com/bangladesh/article/1018509/তূর্ণা-এক্সপ্রেসসহ-চারটি-ট্রেনের-বগি-কমছে
নৃপতি চট্টোপাধ্যায়
নৃপতি চট্টোপাধ্যায় (১৯০৭ - ২৭ মে, ১৯৭৫) ছিলেন একজন বাঙালি চলচ্চিত্র অভিনেতা।
নৃপতি চট্টোপাধ্যায় অধুনা বাংলাদেশের নারায়ণগঞ্জ জেলায় জন্মগ্রহণ করেন। তার পিতার নাম ছিল ভূপতি চট্টোপাধ্যায়। নারায়ণগঞ্জ হাই স্কুল থেকে বিদ্যালয় শিক্ষা সমাপ্ত করেন তিনি। দ্বীপান্তর নামক চলচ্চিত্রে অভিনয় দিয়ে তার অভিনয় জীবনের শুরু।
Nilamoni's father (Pratibha's brother in law) (as Nripati Chattopadhyay)
রিস টপলি
রিস জেমস উইলিয়াম টপলি (; জন্ম: ১২ ফেব্রুয়ারি, ১৯৯৪) সাফোকের ইপ্সউইচ এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও বামহাতে মিডিয়াম-ফাস্ট বোলিংয়ে পারদর্শিতা দেখিয়েছেন রয়্যাল হসপিটাল স্কুলের প্রাক্তন শিক্ষার্থী রিস টপলি।
জুন, ২০০৯ সালে টপলি সংবাদপত্রের শিরোনামে চলে আসেন। লাফবোরা বিশ্ববিদ্যালয়ের অনুশীলনী খেলা চলাকালে ইংল্যান্ডের প্রথিতযশা ব্যাটসম্যান কেভিন পিটারসনের বিপরীতে বোলিং করে আহত করেছিলেন। এরপর পিটারসনকে দ্রুত লিচেস্টার রয়্যাল ইনফার্মারিতে প্রেরণ করা হয় এবং তার কানে সেলাই করতে হয়। এ ঘটনার পর টপলি'র আদর্শ পিটারসন তাকে স্বাক্ষর সম্বলিত নিজ ব্যাট উপহারস্বরূপ প্রদান করেন।
এসেক্সের যুব ক্রিকেট পদ্ধতিতে টপলির অংশগ্রহণ ঘটে। ২০১১ মৌসুমে এসেক্সের পক্ষে প্রথম-শ্রেণীর ক্রিকেটে কেমব্রিজ বিশ্ববিদ্যালয়ের বিপক্ষে তার অভিষেক ঘটে। কেন্টের বিপক্ষে অভিষেক কাউন্টি চ্যাম্পিয়নশীপে সুন্দর ক্রীড়ানৈপুণ্য প্রদর্শন করেন তিনি। খেলার দ্বিতীয় ইনিংসে ৫/৪৬ লাভ করেন তিনি। পরবর্তী খেলায় মিডলসেক্সের বিপক্ষে প্রথম ইনিংসে ৫/৬৪ পান।
মে, ২০১১ সালে এক বছরের চুক্তিতে পেশাদারী পর্যায়ে এসেক্সের সদস্য হন। ঐ মাসে ক্লাইডেসডেল ব্যাংক ৪০ প্রতিযোগিতায় ইউনিকর্নসের বিপক্ষে লিস্ট এ ক্রিকেটে অভিষেক ঘটে তার। রবিন লেটকে আউট করে প্রথম উইকেটের সন্ধান পান তিনি।
মৌসুমের মাঝামাঝি সময়ে কাউন্টি ক্রিকেট থেকে দূরে সরে আসেন ও গ্রীষ্মকালীন পরীক্ষায় অংশগ্রহণের প্রস্তুতি নেয়ার জন্য রয়্যাল হসপিটাল স্কুলে ফিরে যান। তবে এ সময়েই ইংল্যান্ড অনূর্ধ্ব-১৯ দলের পক্ষে খেলার জন্য তার আমন্ত্রণবার্তা এসে হাজির হয়। দক্ষিণ আফ্রিকা অনূর্ধ্ব-১৯ দলের বিপক্ষে খেলার জন্য যুবদের একদিনের আন্তর্জাতিক সিরিজে অংশগ্রহণ করেন তিনি।
আগস্টে এসেক্সে ফিরে যান ও দুইটি লিস্ট এ ক্রিকেট এবং নয়টি প্রথম-শ্রেণীর খেলায় অংশ নেন। প্রথম-শ্রেণীর খেলোয়াড়ী জীবন চমৎকারভাবে শুরু করেন। ২৩.৫৫ গড়ে ৩৪ উইকেট দখল করেন তিনি। সাবেক ইংরেজ অধিনায়ক মাইকেল ভনের সুনজরে আসেন ও তিনি মন্তব্য করেন যে, টপলি ভবিষ্যতের টেস্ট ক্রিকেটার হিসেবে সুনাম কুড়াবেন।
৩১ আগস্ট, ২০১৫ তারিখে অস্ট্রেলিয়ার বিপক্ষে তার টুয়েন্টি২০ আন্তর্জাতিকে অভিষেক ঘটে। এর অল্প কিছুদিন পর ১৩ সেপ্টেম্বর, ২০১৫ তারিখে একই দলের বিপক্ষে একদিনের আন্তর্জাতিকে অভিষেক হয় তার। খেলায় তিনি কোন উইকেট পাননি ও ০/৩৩ বোলিং পরিসংখ্যান দাঁড় করান।
২০১৬ সালের আইসিসি বিশ্ব টুয়েন্টি২০ আন্তর্জাতিকে ইয়ন মর্গ্যানের নেতৃত্বাধীন ইংল্যান্ড দলের অন্যতম সদস্য ছিলেন রিস টপলি। ঐ প্রতিযোগিতায় ইংল্যান্ড দল রানার আপ হয়েছিল।
তার বাবা ডন টপলি এসেক্স ও সারে দলের পক্ষে প্রথম-শ্রেণীর খেলায় অংশগ্রহণ করেছিলেন। এছাড়াও ডন রয়্যাল হসপিটাল স্কুলের ক্রিকেট ক্রীড়ার শিক্ষক। তার কাকা পিটার টপলিও প্রথম-শ্রেণীর ক্রিকেটার ছিলেন।
ইউক্রেনীয় পেশাদার প্রমিলা টেনিস তারকা এলিনা সভিতোলিনার সাথে ডেটিং চালিয়ে যাচ্ছন।
গোপিচন্দ (অভিনেতা)
টোট্টেমপুরি গোপিচন্দ (জন্মঃ ১২ই জুন ১৯৭৯ সাল), অধিকতর গোপিচন্দ নামেই বেশি পরিচিত, হলেন একজন তেলুগু ছবির অভিনেতা। তিনি হলেন টলিউডের সেরা প্রধান চরিত্রের একজন এবং মারপিটে ধাঁচের তারকাদের মধ্যে তিনি অন্যতম জনপ্রিয় এবং মাচো তারকা।
তিনি চলচ্চিত্র নির্মাতা টি. কৃষ্ণার ছোট ছেলে এবং গোপিচন্দের যখন আঁট বছর বয়স তখন তিনি মৃত্যুবরণ করেন। চেন্নাই, তামিল নাডুতে তাঁর অধ্যয়ন শেষ করেন। তিনি রাশিয়াতে ইঞ্জিনিয়ার ডিগ্রী নেন। তার বড় ভাই হলেন, টি. টোট্টেমপুরি মুথিয়ালা শুভ্যালয় (Mutyala Subbayya)-এর একজন সহকারী পরিচালক হিসেবে কাজ সম্পাদন করেছিলেন। Premchand made his debut as director and started working on a film under his home banner, but he died in a car accident. Gopichand was in Russia during the death of his elder brother and could not attend his funeral due to Visa problems. He also has a younger sister, who is a dentist. After completing his engineering, he decided to enter the film industry.
He did dialogue modulation course for a year. Then he made his debut as hero with the Telugu movie "Tholi Valapu". In his next movie "Jayam" he portrayed a villain. Later on he acted as a villain in movies "Nijam" and "Varsham". He made re-entry as hero with the movie "Yagnam". After doing villain roles in "Jayam (Telugu)", "Jayam (Tamil)", "Nijam" and "Varsham" he got the lead role in "Yagnam". His roles include "Ranam" in 2006 and "Lakshyam" in 2007. His next film, "Souryam", was released in September 2008. The next year, he acted in one film, "Sankham", which released on 11 September 2009. His next film, "Golimar", was released on 27 May 2010. In 2011, he acted in "Mogudu" and "Sahasam" in 2013.
তিনি ১২ই মে ২০১৩ সালে রেশমাকে বিয়ে করেন, যিনি হলেন মেকা শ্রীকান্ত-এর ভাইয়ের মেয়ে। তাঁদের পুত্র সন্তান প্রাপ্তি ঘটে যার নাম ভিরাট কৃষ্ণা।
নাস্তিকদের সাথে বৈষম্য
এই ধরনের বৈষম্যকে বিভিন্ন সময় বিভিন্ন নামে ডাকা হয়, যেমনঃ atheophobia (এথিওফোবিয়া), atheistophobia(নাস্তিক্যভীতি), anti-atheist discrimination (নাস্তিক বিদ্বেষী বৈষম্য), অথবা anti-atheist sentiment (নাস্তিক বিদ্বেষী মনোভাব)।
বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা
বিজ্ঞান ও প্রযুক্তিতে স্বাধীনতা পুরস্কার বাংলাদেশে বিজ্ঞান ও প্রযুক্তিতে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। বিজ্ঞান ও প্রযুক্তির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই ড. মোকাররম হোসেন খন্দকারকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
পল্লী উন্নয়নে স্বাধীনতা পুরস্কার বিজয়ীদের তালিকা
পল্লী উন্নয়নে স্বাধীনতা পুরস্কার বাংলাদেশের পল্লী ও এর জনসাধারণের জীবন-মান উন্নয়নে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। পল্লীবাসীর জীবন-মান উন্নয়নের বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মাহাবুব আলম চাষীকে “পল্লী উন্নয়নে স্বাধীনতা পুরস্কার” প্রদান করা হয়।
আমেরিকান ফিল্ম ইনস্টিটিউট
আমেরিকান ফিল্ম ইনস্টিটিউট (এএফআই) হল একটি মার্কিন চলচ্চিত্র সংস্থা, যা চলচ্চিত্র নির্মাতাদের প্রশিক্ষণ প্রদান করে এবং মার্কিন যুক্তরাষ্ট্রের চলচ্চিত্রের ঐতিহ্যকে সম্মাননা প্রদান করে। এএফআই প্রাইভেট তহবিল এবং পাবলিক সদস্যপদের ভিত্তিতে পরিচালিত হয়।
এই ইনস্টিটিউটটি চলচ্চিত্র, বিনোদন, ব্যবসায় এবং পণ্ডিত সম্প্রদায়ের নেতৃস্থানীয় ব্যক্তিবর্গের দ্বারা পরিচালিত হয়। ট্রাস্টি বোর্ডের প্রধান স্যার হাওয়ার্ড স্ট্রিঞ্জার এবং বোর্ড অব ডিরেক্টরের প্রধান রবার্ট এ. ডেলি সংস্থাটির নির্দেশনা দিয়ে থাকেন এবং ২০১৪ সালের অক্টোবর থেকে এটি মহাপরিচালক ও প্রধান নির্বাহী কর্মকর্তা বব গ্যাজেল সংস্থাটি পরিচালনা করে আসছেন। পূর্ববর্তী পরিচালকগণ হলেন এর প্রতিষ্ঠাতা পরিচালক জর্জ স্টিভেন্স জুনিয়র (১৯৬৭ সালে সংস্থাটি প্রতিষ্ঠার সময় থেকে ১৯৮০ সাল পর্যন্ত) এবং জঁ পিকার ফার্স্টেনবার্গ (১৯৮০ থেকে ২০০৭ সাল পর্যন্ত)।
মার্কিন চলচ্চিত্রের ঐতিহ্য সংরক্ষণের জন্য জাতীয় শিল্পকলা সংস্থা গঠন করা, পরবর্তী প্রজন্মের চলচ্চিত্র নির্মাতাদের প্রশিক্ষণ প্রদান করা এবং শিল্পীদের ও তাদের কাজকে সম্মাননা প্রদানের জন্য হোয়াইট হাউসের রোজ গার্ডেনে লিন্ডন বি জনসনের ১৯৬৫ সালের রাষ্ট্রপতির পরওয়ানা জারির মাধ্যমে আমেরিকান ফিল্ম ইনস্টিটিউট গঠিত হয়। দুই বছর পর ১৯৬৭ সালে ন্যাশনাল এনডোমেন্ট ফর দ্য আর্টস, মোশন পিকচার অ্যাসোসিয়েশন অব আমেরিকা এবং ফোর্ড ফাউন্ডেশনের সহায়তায় এএফআই প্রতিষ্ঠিত হয়।
এএফআই শিক্ষামূলক ও সাংস্কৃতিক প্রোগ্রামসমূহ হল:
বৈতাল দেউল
বৈতাল দেউল বা বেতাল দেউল ৮ম শতাব্দীর হিন্দু মন্দির, ভারতের উড়িষ্যা রাজ্যের রাজধানী ভুবনেশ্বরের দেবী চামুন্ডা নিবেদিত একটি বিশেষ খাকারা শৈলীর মন্দির। এটি স্থানীয়ভাবে "টিনি মুণ্ডা মন্দির" নামেও পরিচিত।
বৈতাল দেউল মন্দিরের আকর্ষণীয় বৈশিষ্ট্যটি তার আশ্রয়কেন্দ্রের আকৃতি। তার ছাদটির আধা-সিলিন্ডার আকৃতিটি খাকার মন্দিরের একটি প্রধান উদাহরণ। এই দক্ষিণ ভারতীয় মন্দিরগুলির দ্রাবিড় গোপুরামের প্রতি অনুরাগ রয়েছে। শিখরদের একটি সারির সঙ্গে এটির প্রতিরক্ষা চূড়া গুলির দক্ষিণ অনুপ্রবেশের অনির্ভরযোগ্য লক্ষণ প্রকাশ করে। দেউল পরিকল্পনাটি আয়তাকার এবং জাগা মোহন একটি আয়তক্ষেত্রাকার কাঠামো, তবে প্রতিটি কোণে সংযুক্ত একটি ছোট সহায়তাকারী মন্দির। বেটা দেউয়ায় কিছু পরিসংখ্যান রয়েছে, তবে বৈশিষ্ট্যগুলি এবং নিখুঁত সমুজ্জ্বলতা।
বাইরের দেয়ালগুলি হিন্দু দেবদেবীর ছবি রয়েছে, বেশিরভাগ শিব এবং তার সঙ্গী পাবতি তার ছবি, শিকারে ছবি , বন্য হাতিদের ছবি এবং মাঝে মাঝে যৌনাবেদনময়ী দম্পতিরা।
জগমোহনের বাম দিকের দেউলের সম্মুখভাগে দুটি চৈতীয় জানালা রয়েছে। নিম্নের একটি সুরে সূর্যের সূর্যদেবতার মূর্তিটি উশার (ডন) এবং প্রত্যুষের উভয় দিকের তীক্ষ্ণ তীরের সাথে মেলে। সঙ্গে অরুণা সঙ্গে, সাত ঘোড়া একটি রথ চালনার ছবি।
উপরের চৈতীয় জানালার স্বর্ণপদকটি ১০-সশস্ত্র নৃত্য বা শিবের নাচের ঘরে থাকে। সমতল ছাদযুক্ত জগমোহনের সামনে ধর্মীয়-চৌরা-প্রবর্তন মুদ্রায় বসানো দুটি বুদ্ধের মত পাথরটি স্বধীন।
আরেকটি উল্লেখযোগ্য বৈশিষ্ট্য হল মন্দিরের তান্ত্রিক সমিতি, যা পবিত্র স্থানে অদ্ভুত নকশার দ্বারা চিহ্নিত এবং কেন্দ্রীয় নেশায় আটকে থাকা চিত্র, স্থানীয়ভাবে কাপালিনি নামে পরিচিত আটটি সশস্ত্র চামুন্ডা, দেবী দুর্গা এর ভয়ঙ্কর রূপ। এভাবে, বৈতাল দেউল একটি শক্তি মঠ।
চামুণ্ডা বা চার্চিকা প্রসিদ্ধ দেবতা, একটি গোঁফ এবং একটি উল্ল দ্বারা প্রবাহিত একটি মৃতদেহ উপর বসা এবং খুলি একটি মাল দিয়ে সজ্জিত। তিনি একটি সর্প, ধনুক, ঢাল, তলোয়ার, তিড়িং, বজ্রপাত এবং একটি তীর রাখেন, এবং দৈত্য এর ঘাড় ভেদ হয়। শিব এবং পার্বতী সহ একটি চৈতন্যের জানালা দ্বারা কুলুপ হয়।
চামুন্ডা দেয়ালের নীচের অংশে খোদিত অন্যান্য ছোট আকারের দেব-দেবীদের আয়োজক দ্বারা পরিবেষ্টিত, প্রত্যেকটি একটি পাইথর দ্বারা আলাদা। দরজার ডান দিকে পূর্ব দেয়ালের চিত্রটি ভূপৃষ্ঠের একটি কঙ্কাল গঠন যা চামুন্ডার সমতুল্য গঠন করে।
অন্যটি, উত্তর দেওয়ালে খোদিত মাটি থেকে উপরে, যার মাথার ডানদিকে অবস্থিত একজন ব্যক্তির রক্ত ​​দিয়ে তার মাথার খুলিটি ভরাট করে। পেডেডেলের উপর দুইটি মাথা দেওয়া হয় একটি ট্রিপ উপর বিশ্রাম একটি ট্রিপ, ডান উপর শিরশ্ছেদ শরীরের উপর একটি ভবঘুরে এবং একটি মহিলার বাম দিকে একটি মাথা অধিষ্ঠিত।
মন্দিরের তান্ত্রিক চরিত্রটিও পাথর দেয়ালে চিহ্নিত করা হয়, যেখানে যজ্ঞের উত্সর্গীকৃত জমির পরিমাণ ছিল যথাক্রমে জগমোহনের সামনে। আভ্যন্তরীণ অন্ধকারে দেখতে কৃত্রিম আলো প্রয়োজন, তবে যদিও সকালের সূর্য অভ্যন্তর পর্যন্ত আলো দেয়।